A4-0150/99

Ψήφισμα σχετικά με την Ετήσια Έκθεση της Επιτροπής για το Ταμείο Συνοχής 1997 COM(98)0543 - C4-0030/99)

Το Ευρωπαϊκό Κοινοβούλιο,

- έχοντας υπόψη την Ετήσια Έκθεση του Ταμείου Συνοχής για το 1997 (COM(98)0543 - C4-0030/99),

- έχοντας υπόψη την Ετήσια Έκθεση του Ελεγκτικού Συνεδρίου για το οικονομικό έτος 1997 ((ΕΕ C 349 της 17.11.1998.)),

- έχοντας υπόψη τα ψηφίσματά του της 29ης Ιουνίου 1995 ((ΕΕ C 183 της 17.7.1995, σελ. 36.)), 19ης Απριλίου 1996 ((ΕΕ C 141 της 13.5.1996, σελ. 265.)), 26ης Ιουνίου 1997 ((ΕΕ C 222 της 21.7.1997, σελ. 55.)) και 28ης Μαΐου 1998 ((ΕΕ C 195 της 22.6.1998, σελ. 52.)) επί των διαδοχικών ετήσιων εκθέσεων της Επιτροπής σχετικά με το Χρηματοδοτικό Μέσο Συνοχής και το Ταμείο Συνοχής,

- έχοντας μεταβιβάσει την αρμοδιότητα αποφάσεως στην Επιτροπή Περιφερειακής Πολιτικής, βάσει του άρθρου 52 του Κανονισμού του,

- έχοντας υπόψη την έκθεση της Επιτροπής Περιφερειακής Πολιτικής (A4-0150/99),

Α. δεδομένου ότι θεμελιώδης στόχος του Ταμείου Συνοχής είναι η συμβολή στην ενίσχυση της οικονομικής και κοινωνικής συνοχής στην Ευρωπαϊκή Ένωση μέσω της χρηματοδοτικής στήριξης, στα ασθενέστερα κράτη, της υλοποίησης δύο πολιτικών (περιβάλλον και διευρωπαϊκά δίκτυα μεταφορών), που είναι κοινού ενδιαφέροντος για όλα τα κράτη μέλη,

Β. έχοντας υπόψη την πρόταση της Επιτροπής να διατηρήσει το Ταμείο Συνοχής για εκείνα τα κράτη μέλη στα οποία το κατά κεφαλήν ΑΕθνΠ είναι μικρότερο από το 90% του μέσου κοινοτικού όρου, και έχοντας υπόψη το ψήφισμά του της 19ης Νοεμβρίου 1998 ((EE C 379 της 7.12.1998, σελ. 174.)) για την πρόταση κανονισμού (ΕΚ) του Συμβουλίου περί τροποποιήσεως του Κανονισμού (ΕΚ) αριθ. 1164/94 με τον οποίο δημιουργήθηκε το Ταμείο Συνοχής (COM(98)0130 - 98/0104(AVC)) ((ΕΕ C 159 της 26.5.1998, σελ. 7.)) και την πρόταση για τον κανονισμό του Συμβουλίου που τροποποιεί το παράρτημα ΙΙ του Κανονισμού αριθ. 1164/94 περί δημιουργίας Ταμείου Συνοχής (COM(98)0130 - 98/0118(CNS)) ((ΕΕ C 159 της 26.5.1998, σελ. 11.)),

Γ. λαμβάνοντας υπόψη ότι, σύμφωνα με τα στοιχεία του Ελεγκτικού Συνεδρίου, η εκτέλεση του προϋπολογισμού του Ταμείου Συνοχής το 1997 ανήλθε σε 100% για τις πιστώσεις υποχρεώσεων και σε 98,72% για τις πιστώσεις πληρωμών[semigr ] λαμβάνοντας επίσης υπόψη ότι κατά το ίδιο οικονομικό έτος τα στοιχεία που αναφέρονται στο σύνολο του προϋπολογισμού ανήλθαν σε 96,5% και 95,7% αντίστοιχα, ενώ για το σύνολο των Διαρθρωτικών Ταμείων ανήλθαν σε 95,13% και 98,72%,

Δ. δεδομένου ότι κατά τη λήξη του οικονομικού έτους 1997 είχαν εκτελεστεί τα δύο τρίτα του ποσού που διατέθηκε στο Ταμείο Συνοχής για την περίοδο 1993-1999,

Ε. έχοντας υπόψη ότι κατά την 5ετή εφαρμογή του Ταμείου Συνοχής εδραιώθηκε μία κατανομή των κονδυλίων του μεταξύ των δικαιούχων κρατών που αντιστοιχεί στη μέση αξία της ψαλλίδας που ορίζει για κάθε κράτος ο Κανονισμός (EK) 1164/94,

ΣΤ. δεδομένου ότι οι δύο τομείς παρέμβασης του Ταμείου - περιβάλλον και διευρωπαϊκά δίκτυα μεταφορών - έλαβαν αντίστοιχα κατά το 1997 το 54,6% και το 45,4% των ετήσιων κονδυλίων, και δεδομένου ότι τα στοιχεία αυτά τοποθετούν το μέσο όρο για την περίοδο 1993-1997 σε 49,1% για το περιβάλλον και 50,8% για τις υποδομές μεταφορών,

Ζ. λαμβάνοντας υπόψη την αύξηση των ενισχύσεων που προορίζονται για τους σιδηροδρόμους, που από το 18,12% των πιστώσεων που διατέθηκαν για τις μεταφορές το 1996, έφτασαν στο 32,6% το 1997,

Η. έχοντας υπόψη επίσης τον εξαπλασιασμό των παροχών για αεροδρόμια, που έφτασε το 8,8% το 1997, ενώ το 1996 εκπροσωπούσαν το 1,3%,

Θ. δεδομένου ότι, στον τομέα του περιβάλλοντος, τα χρηματοδοτηθέντα από το Ταμείο έργα αφορούσαν την παροχή και επεξεργασία του ύδατος, καθώς και, σε μικρότερο βαθμό, την επεξεργασία στερεών αποβλήτων,

Ι. λαμβάνοντας υπόψη ότι η Επιτροπή διαπίστωσε ότι σε πολλές περιπτώσεις οι διοικήσεις των κρατών μελών καθυστερούν υπερβολικά κατά την υποβολή των αιτημάτων καταβολής των πληρωμών που δικαιούνται λόγω της εκτέλεσης των έργων, και ότι οι χρονοτριβές αυτές μπορούν να δημιουργήσουν προβλήματα ρευστότητας στις αρχές που είναι άμεσα υπεύθυνες για την εκτέλεση των έργων, με συνέπεια την καθυστέρηση της πραγματοποίησής τους,

ΙΑ. λαμβάνοντας υπόψη ότι το Ταμείο Συνοχής πρέπει να συμβάλει στην πλήρωση των μακροοικονομικών προϋποθέσεων που θεσπίζει το άρθρο 104 Γ της Συνθήκη της ΕΚ σχετικά με τη θέσπιση και λειτουργία του ενιαίου νομίσματος, και έχοντας υπόψη ότι το 1997 τα τέσσερα κράτη μέλη που ωφελούνται από το Ταμείο Συνοχής επέτυχαν επί του θέματος ικανοποιητικά αποτελέσματα, γεγονός που επέτρεψε στην Επιτροπή να συνεχίσει την παροχή ενισχύσεων,

ΙΒ. έχοντας υπόψη ότι το 1997 η Επιτροπή ενίσχυσε σημαντικά τις δραστηριότητες αξιολόγησης που αφορούν το Ταμείο,

ΙΓ. λαμβάνοντας υπόψη ότι από τη μελέτη του London School of Econσmics & Political Science, που είχε ως στόχο την ανάπτυξη νεών τεχνικών για τον υπολογισμό των κοινωνικο-οικονομικών επιπτώσεων των επενδύσεων του Ταμείου Συνοχής, απορρέει ότι:

α) η στενή σχέση δημόσιων και ιδιωτικών επενδύσεων έχει θετικές συνέπειες επί της απασχόλησης σε μακροπρόθεσμο επίπεδο,

β) οι επενδύσεις του Ταμείου Συνοχής ωφελούν και τις περιοχές που γειτονεύουν με αυτές στις οποίες υλοποιούνται τα έργα,

γ) οι επενδύσεις του Ταμείου έχουν θετικές επιπτώσεις επί των χωρών που γειτονεύουν με τα τέσσερα δικαιούχα κράτη μέλη,

ΙΔ. έχοντας υπόψη ότι βάσει της ανωτέρω μελέτης του London School of Economics, μπορούμε να ισχυριστούμε, έστω και προσωρινά, ότι οι επενδύσεις που χρηματοδοτήθηκαν κατά την περίοδο 1993-1997 από το Ταμείο Συνοχής, είχαν ως αποτέλεσμα τη δημιουργία τουλάχιστον 300.000 θέσεων εργασίας σε βραχυπρόθεσμο επίπεδο, και τουλάχιστον 55.000 θέσεων εργασίας μακροπρόθεσμα,

1. συγχαίρει την Επιτροπή και τα δικαιούχα κράτη για τη δημοσιονομική εκτέλεση του Ταμείου Συνοχής κατά το οικονομικό έτος 1997[semigr ] διαπιστώνει, επίσης, ότι ο ρυθμός εκτέλεσης κατά το σύνολο της περιόδου 1993-1999 (65% των υποχρεώσεων και 45% των πληρωμών) συμπίπτει ικανοποιητικά με τις προβλέψεις των δημοσιονομικών προοπτικών[semigr ]

2. λαμβάνει υπόψη ότι η Επιτροπή δε διαπίστωσε το 1997 περιπτώσεις απάτης όσον αφορά τα έργα που χρηματοδοτήθηκαν από το Ταμείο Συνοχής[semigr ]

3. τονίζει ότι το έτος 1997 σηματοδότησε ένα σημείο καμπής, δεδομένου ότι για πρώτη φορά ο τομέας του περιβάλλοντος έλαβε περισσότερα κονδύλια απότι ο τομέας των υποδομών των μεταφορών[semigr ] θεωρεί ότι τα στοιχεία για το 1997 σημαίνουν ότι έχει εδραιωθεί η διαδικασία για την εξισορρόπηση των δύο τομέων παρέμβασης του Ταμείου[semigr ] επαναλαμβάνει την πεποίθησή του ότι αυτή η ισορροπία πρέπει να αναφέρεται σε κάθε δικαιούχο κράτος για το σύνολο της περιόδου 1993-1999[semigr ]

4. επαναλαμβάνει το αίτημά του να αυξηθεί το ποσό που προορίζεται στις σιδηροδρομικές μεταφορές, σε λιμένες και αεροδρόμια, στα μέσα μεταφοράς που σέβονται περισσότερο το περιβάλλον, στα πλαίσια του κεφαλαίου για τα δίκτυα μεταφορών αναγνωρίζει ότι το 1997 καταβλήθηκε σημαντική προσπάθεια επί του θέματος, και συστήνει στην Επιτροπή να επιμείνει σε αυτή τη γραμμή δράσης[semigr ]

5. υπενθυμίζει σχετικά ότι το Πέμπτο Πρόγραμμα Πλαίσιο για το περιβάλλον και τη βιώσιμη ανάπτυξη τονίζει την ανάγκη να ενσωματωθεί η περιβαλλοντική διάσταση σε όλες τις κοινοτικές πολιτικές, προκειμένου να επανορθωθούν και προληφθούν ενδεχόμενα αντίθετα αποτελέσματα[semigr ] λαμβάνοντας υπόψη ότι κατ¨ εφαρμογή της δημοσιονομικής θέσης B2-1600, που δημιούργησε το Ευρωπαϊκό Κοινοβούλιο, η Επιτροπή κίνησε διαδικασία υποβολής προσφορών για την εκπόνηση μελέτης προς αξιολόγηση της περιβαλλοντικής διάστασης των έργων που συγχρηματοδοτεί το Ταμείο, και ζητεί να του διαβιβάσει τα προρίσματα της μελέτης μόλις της υποβληθούν[semigr ]

6. θεωρεί ότι οι θαλάσσιες και εναέριες μεταφορές είναι, επιπλέον, ιδιαίτερα σημαντικές για τις περιφερειακές περιοχές και υπενθυμίζει σχετικά ότι το άρθρο 129 Β της Συνθήκης ΕΚ, θεσπίζοντας τα διευρωπαϊκά δίκτυα, αναγνωρίζει ως προτεραιότητα την ανάγκη δημιουργίας διασυνδέσεων μεταξύ των νησιωτικών, ηπειρωτικών και περιφερειακών περιοχών με τις κεντρικές περιοχές της ΕΕ[semigr ]

7. διαπιστώνει ότι οι παρεμβάσεις στον τομέα του περιβάλλοντος συνεχίζουν να επικεντρώνονται στην υλοποίηση των κοινοτικών οδηγιών για την επεξεργασία και παροχή ύδατος και την επεξεργασία αποβλήτων, και ότι μάλιστα οι παρεμβάσεις αυτού του είδους αυξήθηκαν το 1997 στην Ισπανία, εκπληρώνοντας έτσι τις δικές του συστάσεις[semigr ] λυπάται που δε δόθηκε μεγαλύτερη έμφαση στη χρηματοδότηση έργων επεξεργασίας των αποβλήτων και καταπολέμησης της απερήμωσης[semigr ] θεωρεί επίσης ότι στο μέλλον θα πρέπει να δίνεται μεγαλύτερη έμφαση σε αμιγώς περιβαλλοντικές δράσεις (όπως π.χ. αναδασώσεις, δημιουργία χώρων πρασίνου, υποδομές για την πρόληψη των πυρκαγιών στα δάση κ.λπ)[semigr ]

8. δεδομένου ότι έχει μειωθεί η οικονομική απόσταση που χωρίζει τα κράτη που δικαιούνται της ενίσχυσης του Ταμείου από το σύνολο της ΕΕ ενώ αυξήθηκαν οι εσωτερικές ανισότητες των κρατών αυτών, πιστεύει ότι χρειάζεται να προσαρμοστεί η υλοποίηση του Ταμείου Συνοχής, λαμβάνοντας δεόντως υπόψη τις επιπτώσεις του επί των περιφερειακών ανισοτήτων εντός των δικαιούχων κρατών[semigr ] θεωρεί ότι το ενιαίο νόμισμα θα ωφελήσει όλες τις περιφέρειες της Ένωσης, αλλά ότι θα πρέπει να ληφθούν συνοδευτικά μέτρα ώστε οι στόχοι της νομισματικής ένωσης και της συνοχής να μην αλληλοαναιρούνται[semigr ]

9. διαπιστώνει με ικανοποίηση ότι το 1997 τα τέσσερα κράτη-δικαιούχοι πέρασαν με επιτυχία την εξέταση των μακροοικονομικών όρων από την εκπλήρωση των οποίων εξαρτάτο η διατήρηση των ενισχύσεων του Ταμείου Συνοχής[semigr ] θεωρεί ότι το Ταμείο συνέβαλε σε μεγάλο βαθμό στην επίτευξη αυτών των αποτελεσμάτων, αλλά ότι δεν έχει ακόμη επιτύχει το θεμελιώδη στόχο για την προσέγγιση των επιπέδων ανάπτυξης των περιβαλλοντικών υποδομών και των δικτύων μεταφορών στα δικαιούχα κράτη προς το μέσο όρο της Ευρωπαϊκής Ένωσης και για τη βελτίωση, τελικά, της οικονομικής και κοινωνικής συνοχής[semigr ] επαναλαμβάνει ότι πρέπει να διατηρηθεί το Ταμείο Συνοχής για τα κράτη των οποίων το κατά κεφαλήν ΑΕθνΠ είναι μικρότερο από το 90% του μέσου κοινοτικού όρου[semigr ] επισημαίνει ότι ένας από τους στόχους του Ταμείου Συνοχής είναι να στηρίζει τα δικαιούχα κράτη στις προσπάθειές τους για σύγκλιση προς την κατεύθυνση της Οικονομικής και Νομισματικής Ένωσης[semigr ]

10. πιστεύει ότι η ενίσχυση της δραστηριότητας των επιτροπών παρακολούθησης αποτελεί την απόδειξη της εδραίωσής τους, μετά από τις δυσχέρειες των πρώτων ετών εφαρμογής του Ταμείου[semigr ] επικροτεί τις προσπάθειες που καταβλήθηκαν για να εξασφαλιστεί η συμμετοχή σε αυτές των περιφερειακών και τοπικών αρχών, παρότι η κατάσταση ποικίλλει ανάλογα με το κράτος μέλος[semigr ] θεωρεί ότι η σημερινή νομοθετική διαδικασία για τη μεταρρύθμιση του Κανονισμού θα πρέπει να καταλήξει στην ενίσχυση της αρχής της συνεργασίας με τους περιφερειακούς και τοπικούς συνομιλητές, που θα πρέπει να λαμβάνονται υπόψη από το στάδιο της υποβολής των σχεδίων προς ενίσχυση της αποτελεσματικότητας και της ορατότητας των δράσεων του Ταμείου[semigr ]

11. τονίζει εκ νέου τη σημασία που έχουν οι ισχύουσες διατάξεις για την πληροφόρηση και δημοσιότητα, που αποσκοπούν στην εξασφάλιση της ορατότητας της κοινοτικής αλληλεγγύης[semigr ] απαιτεί από τα δικαιούχα κράτη να σέβονται ευλαβικά τις διατάξεις αυτές και υποστηρίζει τις κυρώσεις που καθιέρωσε η Επιτροπή για να πετύχει το σεβασμό τους[semigr ]

12. τονίζει τα πορίσματα της μελέτης που πραγματοποίησε το London School of Economics, ιδίως όσον αφορά την επιρροή του Ταμείου επί της δημιουργίας θέσεων απασχόλησης και τις θετικές συνέπειες που είχε επί περιοχών και χωρών πέραν των άμεσα ωφελούμενων κρατών[semigr ]

13. πιστεύει ότι, αρχής γενομένης από το έτος 1997, πρέπει επειγόντως να πραγματοποιείται εκ των υστέρων αξιολόγηση των ολοκληρωθέντων έργων, αλλά και ότι, λαμβάνοντας υπόψη τα μέχρι τούδε επιτευχθέντα αποτελέσματα, πρέπει να βελτιωθούν οι μέθοδοι της εκ των προτέρων αξιολόγησης εν όψει της περιόδου 2000-2006[semigr ] επικροτεί τις σχετικές προσπάθειες της Επιτροπής[semigr ]

14. ζητεί να περιλαμβάνουν οι προσεχείς ετήσιες εκθέσεις απαρίθμηση των ολοκληρωθέντων σχεδίων, καθώς και σύντομη αξιολόγηση που να αναφέρει πώς εκτελέστηκε κάθε σχέδιο και ποιές πραγματικές και δυνητικές επιπτώσεις είχε, ούτως ώστε να προδιορίζεται εάν επιτεύχθηκαν - ή μπορούν να επιτευχθούν - οι αρχικά προβλεφθέντες στόχοι[semigr ]

15. συγχαίρει την Επιτροπή για την προσπάθεια που κατέβαλε στην ετήσια έκθεση προκειμένου να δώσει απάντηση στα ερωτήματα, επικρίσεις και συστάσεις του Κοινοβουλίου[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.